પશ્ચિમ કચ્છ ટ્રાફિક શાખાના પી.એસ.આઇ. વી.કે.ગઢવીના જણાવ્યા મુજબ, “પશ્ચિમ કચ્છમાં ૨૦૧૪માં ૫૭૨ અને ૨૦૧૫માં ૫૫૭ અકસ્માતો થયા છે. ગત વર્ષે ૧૯૧ લોકોએ માર્ગ અકસ્માતોમાં જીવ ગુમાવ્યા હતા. અકસ્માતો નિવારવા ટ્રાફિક નિયમનો ભંગ કરનારાઓ સામે કેસ કરાય છે અને દંડ પણ વસૂલાય છતાં લોકો બેદરકારીભરી રીતે વાહન હંકારીને પોતાનો તથા અન્યોના જીવ જોખમમાં મૂકે છે.” પૂર્વ કચ્છ ટ્રાફિક શાખાના પી.એસ.આઇ. એમ.ડી.ચંદ્રવાડિયા કહે છે, “વાહનોનો ટ્રાફિક, આડેધડ ડ્રાઇવિંગ, ખોટી રીતે ઓવરટેક કે રોંગસાઇડમાં વાહન હંકારવાં જેવાં કારણોથી પૂર્વ કચ્છમાં વધુ અકસ્માત થાય છે. ૨૦૧૪માં ૧૬૮ અકસ્માતોમાં ૧૮૮ અને ૨૦૧૫માં ૧૫૮ અકસ્માતોમાં ૧૭૧ લોકોએ જીવ ગુમાવ્યા છે. ઇફકોનું દબાણ હજુ કેટલાનો ભોગ લેશે?